Diari Oficial de la Generalitat Valenciana


Sumari del DOGV 3445, del 02-03-1999 (1999/1659)

RESOLUCIÓ de 18 de febrer de 1999, de la Universitat d'Alacant, per la qual es convoquen proves selectives per a l'ingrés en l'escala tècnica.
----------------------------------------------------------------------------------------------------------------------------------------------

### Dades del document

Número de DOGV
:   3445

Data del DOGV
:   02-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1659


Data del document
:   18-02-1999

Organisme emissor
:   Universitat d'Alacant

Tipus de document
:   Resolució

Descriptors 

:   * universitat
    * seguretat en el treball
    * concurs administratiu

RESOLUCIÓ de 18 de febrer de 1999, de la Universitat d'Alacant, per la qual es convoquen proves selectives per a l'ingrés en l'escala tècnica. [1999/X1659]
  
La Universitat d'Alacant, fent complir el que disposa el seu Estatut, aprovat pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana del 26 de setembre), i a fi d'atendre les necessitats de personal d'administració i serveis, fent ús de les competències que li atribueix l'article 18 de la Llei 11/1983, de Reforma Universitària, en relació amb l'article 3.2 e) d'aquesta, acorda convocar proves selectives de l'escala tècnica, segons aquestes:
  
Bases
  
1. Normes generals
  
1.1 Es convoquen proves selectives per a proveir 1 plaça, pel sistema d'accés lliure, de l'escala tècnica de la Universitat d'Alacant, sector d'administració especial, en el Servei de Prevenció.
  
1.2 Seran aplicables a aquesta convocatòria el Decret Legislatiu de 24 d'octubre de 1995, del Govern Valencià, la Llei 30/1984, de 2 d'agost, amb les modificacions corresponents, en particular la Llei 23/1988, de 28 de juliol, la Llei 22/1993, de 29 de desembre, i la Llei 42/1994, de 30 de desembre; el Reial Decret 364/1995, de 10 de març (BOE del 10 d'abril); l'Estatut de la Universitat d'Alacant, i les bases d'aquesta convocatòria.
  
1.3 El procediment de selecció serà el de concurs oposició.
  
1.3.1 La fase d'oposició estarà formada pels exercicis següents, que tindran caràcter eliminatori:
  
Primer exercici. Resolució per escrit d'un qüestionari amb respostes múltiples sobre el temari proposat en l'annex I. Tindrà una valoració de 0 a 10 punts, i caldrà obtenir-hi almenys 5 punts per a superar-lo.
  
Segon exercici.
  
Primera part: resolució per escrit de dos supòsits pràctics entre tres que proposarà el tribunal, relacionats amb el temari de l'annex I. Tindrà una valoració de 0 a 10 punts i caldrà obtenir-hi almenys 5 punts per a superar-lo.
  
Segona part: realització d'una prova de coneixements d'anglès, sense ajuda de diccionari. No tindrà caràcter eliminatori i tindrà una valoració de 0 a 2 punts.
  
Tercera part: contestar en un text en valencià amb respostes alternatives les qüestions plantejades. Les instruccions oportunes per a la realització de la prova seran dictades igualment en valencià. No tindrà caràcter eliminatori i tindrà una valoració de 0 a 4 punts.
  
Tercer exercici. El tribunal proposarà als aspirants un supòsit relacionat amb les funcions que s'han de dur a terme en l'àrea sanitària referent a la salut i la seguretat en el treball del Servei de Prevenció de la Universitat d'Alacant. Sobre el mateix propòsit, els aspirants hauran d'elaborar un projecte d'actuació, el qual hauran de presentar organitzat de manera lliure. Tant la presentació com el contingut d'aquesta seran defensats i sotmesos a debat davant el tribunal. Tindrà una valoració de 0 a 10 punts, i caldrà obtenir-hi almenys 5 punts per a superar-lo.
  
1.3.2 La fase de concurs, que no tindrà caràcter eliminatori, s'aplicarà als aspirants que hagen superat els dos primers exercicis i farà referència a les aptituds, els coneixements i l'experiència dels candidats d'acord amb el barem següent:
  
Per tenir titulació superior de doctor, 0,4 punts.
  
Per l'experiència demostrada, fins a 1,5 punts, a raó de 0,1 punt per any de servei en l'administració pública en llocs d'igual ocupació, o 0,05 en llocs d'ocupació afí, igualment en l'administració pública.
  
Per activitat formativa, fins a un màxim d'1,5 punts. Es referirà a cursos de formació directament relacionats amb la dedicació del lloc i impartits per centres oficials de formació de l'administració, convinguts o concertats amb aquesta. A raó de 0,1 punt per cursos entre 15 i 50 hores, i 0,2 per cursos de més de 50 hores.
  
1.3.3 La puntuació de la fase de concurs, aplicada als aspirants a què fa referència la base 1.3.2, es farà pública amb antelació a l'inici del tercer exercici.
  
1.3.4 La proposta d'adjudicació de la plaça es farà a favor de l'aspirant que, sumades les qualificacions de tots els exercicis superats i el resultat del concurs, es troben dins el nombre de vacants en oferta.
  
L'aspirant proposat per a l'adjudicació de la plaça serà nomenat funcionari en pràctiques i haurà de passar un període de pràctiques formatives, durant les quals serà avaluat periòdicament pels responsables de les unitats de destinació. Aquest període tindrà una durada de sis mesos i serà necessari obtenir-hi la qualificació d'apte.
  
1.4 No es podrà declarar que ha superat el procés selectiu un nombre d'aspirants superior al de places convocades.
  
1.5 El primer exercici tindrà lloc a partir del dia 20 de març de 1999.
  
1.6 La publicació de les resolucions i els anuncis que s'establesquen en les bases d'aquesta convocatòria es faran també a través de la pàgina web de la Universitat d'Alacant: www.ua.es.
  
2. Requisits dels candidats
  
2.1 Per a ser admès en la realització de les proves, els aspirants hauran de reunir els requisits següents:
  
2.1.1 Ser espanyol o nacional d'un país de la Comunitat Europea.
  
2.1.2 Haver fet els divuit anys.
  
2.1.3 Estar en possessió del títol de llicenciatura en Medicina i el títol d'especialista en Medicina del Treball o la diplomatura de Medicina d'Empresa, o estar en condicions d'obtenir-lo.
  
2.1.4 Les persones nacionals de la resta d'estats membres de la Comunitat Europea hauran d'estar en possessió del títol homologat o convalidat a l'equivalent espanyol requerit en la base 2.1.3 o estar en condicions d'obtenir-lo.
  
2.1.5 No patir cap malaltia o discapacitat física o psíquica que incapacite per a l'exercici de les funcions corresponents.
  
2.1.6 No haver estat separat mitjançant expedient disciplinari del servei de qualsevol de les administracions públiques ni trobar-se inhabilitat per a l'exercici de les corresponents funcions.
  
2.2 Els aspirants hauran de posseir tots els requisits enumerats el dia de finalització del termini de sol·licituds i mantenir-los fins al moment de la presa de possessió com a funcionaris de carrera.
  
3. Sol·licituds
  
3.1 Els qui vulguen prendre part en aquestes proves selectives hauran de fer-ho constar en una instància dirigida al gerent de la Universitat, la qual serà facilitada gratuïtament en els Serveis Generals de la Universitat, edifici de Rectorat.
  
3.2 La presentació de sol·licituds s'haurà de fer en el Registre General de la Universitat (edifici de Rectorat) en el termini de 20 dies naturals, comptadors a partir de l'endemà al de la publicació d'aquesta convocatòria en el Diari Oficial de la Generalitat Valenciana. S'hi podran seguir les vies que indica la normativa vigent, estaberta per l'article 38.4 de la Llei 30/1992, de 26 de novembre.
  
3.3 La instància haurà d'anar acompanyada amb l'expedient personal, amb detall i documentació justificativa del que s'hi expose, de manera que puguen ser valorats, si escau, pel tribunal en la fase de concurs. No s'admetrà la documentació presentada amb posterioritat a la finalització del termini de presentació d'instàncies.
  
3.4 Els drets d'examen seran de 3.520 PTA, i s'hauran d'ingressar en la CAM, oficina 3191, del campus universitari de Sant Vicent del Raspeig, en el compte corrent núm. 0540004-64, encara que l'ingrés es pot fer a través d'altres oficines de la mateixa entitat bancària o d'altres entitats.
  
En la sol·licitud haurà de figurar el segell de la CAM o el justificant de la transferència. El fet de mancar aquest segell determinarà l'exclusió de l'aspirant. En cap cas la presentació i el pagament en l'oficina bancària representarà la substitució del tràmit de presentació de la sol·licitud davant l'òrgan esmentat en el temps i la forma indicades.
  
3.5 En la formalització de la instància caldrà seguir les instruccions següents:
  
3.5.1 En el requadre "forma d'accés" cal posar "L" .
  
3.5.2 Els aspirants amb discapacitats ho han d'indicar en la sol·licitud marcant amb una "X" el requadre 6 i hauran de sol·licitar, expressant-ho en el requadre 7, les possibles adaptacions de temps i mitjans per a la realització de l'exercici. Així mateix, hauran de concórrer a l'exercici o als exercicis per als quals es concrete l'adaptació amb el corresponent certificat acreditatiu de la minusvalidesa i/o discapacitat a fi de fer efectiva la petició, si s'escau.
  
3.6 Els simples errors de fet que es pogueren deduir com a tal podran reparar-se en qualsevol moment, d'ofici o a petició de la persona interessada.
  
4. Admissió d'aspirants
  
4.1 Una vegada haja expirat el termini de presentació d'instàncies, el gerent de la Universitat d'Alacant dictarà resolució en el termini màxim d'un mes, la qual es publicarà en els taulers d'anuncis de la Universitat, en la qual declararà aprovada la llista provisional d'admesos i exclosos.
  
4.2 Els aspirants exclosos disposaran d'un termini de 10 dies naturals comptadors a partir de l'endemà de la publicació de la resolució per a poder reparar el defecte que n'haja motivat l'exclusió.
  
4.3 En finalitzar el termini de reparació dels defectes, el gerent dictarà resolució que es publicarà en els taulers d'anuncis de la Universitat, per la qual s'aprovarà la relació definitiva d'admesos i exclosos i es concretarà el lloc, la data i l'hora de començament dels exercicis i la composició del tribunal.
  
5. Tribunals
  
5.1 Els membres del tribunal i els seus assessors estan subjectes als motius i les causes generals d'abstenció previstes pels articles 28 i 29 de la Llei 30/1992.
  
Així mateix, els aspirants podran recusar els membres del tribunal si hi concorren els supòsits previstos en aquesta base.
  
5.2 Amb anterioritat a l'inici de les proves selectives, si s'escau, es publicarà resolució amb el nomenament de nous membres del tribunal en substitució dels que perderen tal condició.
  
5.3 Prèviament a la convocatòria del president, es constituirà el tribunal amb l'assistència del president i el secretari i de la meitat, almenys, dels seus membres titulars o suplents. La sessió de constitució s'haurà de fer en el termini màxim de 30 dies a partir de la designació i un mínim de 2 dies abans de la realització del primer exercici.
  
A partir de la seua constitució, el tribunal, per a actuar vàlidament, requerirà la presència de la majoria dels seus membres, titulars o suplents.
  
5.4 Dins la fase d'oposició, el tribunal resoldrà tots els dubtes que puguen sorgir en l'aplicació d'aquestes normes i tot el que calga fer en els casos no previstos.
  
5.5 El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; aquests es limitaran a prestar la seva col·laboració en les especialitats tècniques respectives. La designació d'aquests assessors haurà de comunicar-se al rector de la Universitat.
  
5.6 El tribunal qualificador de les proves haurà d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Els opositors que presenten els fulls d'examen amb noms, traços, marques o signes que permeten conèixer la seua identitat seran exclosos.
  
5.7 El tribunal haurà d'adoptar les mesures necessàries perquè els aspirants amb minusvalideses disposen d'unes condicions similars per a la realització dels exercicis que la resta dels participants. En aquest sentit, s'establiran les adaptacions possibles de temps i mitjans per a fer els exercicis per a les persones amb minusvalideses que ho sol·liciten de la manera prevista en la base 3.5.3.
  
5.8 A l'efecte de comunicació d'altres incidències, el tribunal tindrà la seu en la Unitat de Selecció i Formació de la Universitat d'Alacant, campus de Sant Vicent del Raspeig, telèfon 844 17 11 12, ext. 3939.
  
5.9 Els membres del tribunal percebran les gratificacions per assistències fixades pel Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
  
5.10 En cap cas el tribunal no podrà declarar que han obtingut plaça un nombre d'aspirants superior al de places convocades. Qualsevol proposta que contravinga les normes establertes serà nul·la de ple dret.
  
6. Desenvolupament dels exercicis
  
6.1 El primer exercici es farà en el lloc, la data i l'hora que s'establesca en la Resolució a què es refereix la base 4.3.
  
6.2 Després de la realització de cadascuna de les proves, el tribunal farà pública, en els locals en què hagen tingut lloc i en l'edifici de Rectorat d'aquesta Universitat, la llista d'aspirants que les hagen superades.
  
6.3 En cada exercici, els aspirants hauran d'acreditar la seva identitat exclusivament mitjançant la presentació del DNI, del passaport o del permís de conduir per als aspirants de nacionalitat espanyola. Els nacionals de països membres de la Comunitat Europea hauran d'acreditar la seua identitat mitjançant el document original que s'espedesca a aquest efecte en el país del qual són nacionals. Si algun dels aspirants no compleix aquest requisit serà exclòs de les proves. En cap cas no seran vàlides les còpies o fotocòpies d'aquests documents.
  
Els membres del tribunal i el personal col·laborador d'aquest no permetran l'accés a les sales en què es facen els exercicis de les persones que no complesquen els requisits anteriors, ni de les que hi compareguen una vegada haja conclòs la crida dels aspirants convocats.
  
6.4 En qualsevol moment, els membres del tribunal podran requerir els aspirants a fi que acrediten la seua identitat.
  
6.5 Els aspirants seran convocats per a cada exercici en crida única; seran exclosos de l'oposició els qui no hi compareguen, tret dels casos de força major, degudament justificats i valorats pel tribunal.
  
6.6 El tribunal publicarà els successius anuncis de realització del segon exercici i els posteriors en els locals en què haja tingut lloc el primer i en l'edifici de Rectorat i per qualssevol altres mitjans si es considera convenient per a facilitar-ne la màxima divulgació, almenys amb vint-i-quatre hores d'antelació a l'assenyalada per al començament d'aquests. Quan es tracte del mateix exercici, l'anunci serà publicat en els locals en què haja tingut lloc, en la seu del tribunal, i per qualsevol altre mitjà si es considera convenient, almenys amb dotze hores d'antelació. La convocatòria conjunta de tot el procés selectiu haurà de complir aquest requisit.
  
6.7 En qualsevol moment del procés selectiu, si el tribunal té coneixement que algun dels aspirants no està en possessió de la totalitat dels requisits exigits per aquesta convocatòria, amb l'audiència prèvia de la persona interessada, haurà de proposar la seua expulsió al rector de la Universitat, i comunicar les inexactituds o les falsedats formulades per l'aspirant en la sol·licitud d'admissió a les proves selectives, a l'efecte procedent.
  
Contra l'exclusió de l'aspirant es podrà interposar recurs ordinari davant la mateixa autoritat indicada en el paràgraf anterior.
  
7. Llista d'aprovats
  
7.1 En acabar el procés de selecció, el tribunal farà públiques, en el lloc o en els llocs de realització de l'últim exercici i en la seu del tribunal, la relació d'aspirants aprovats per ordre de puntuació obtinguda, amb indicació del document d'identitat, d'acord amb el que disposa la base 1.3.4.
  
El president del tribunal enviarà còpia certificada de la llista final d'aprovats al rector de la Universitat, en la qual especificarà les dades establertes en el paràgraf anterior.
  
7.2 En cas d'empat, l'ordre s'establirà segons la major puntuació obtinguda pels aspirants en el segon exercici de la fase d'oposició. Si aquesta continua, pel de major puntuació en el primer exercici i, si així i tot continua, s'hi aplicarien successivament els resultats obtinguts en el tercer exercici i en la fase de concurs.
  
8. Presentació de documents i nomenament de funcionaris
  
8.1 En el termini de 20 dies naturals, comptadors des de l'endemà al dia en què es facen públiques les llistes d'aprovats en el lloc o llocs d'examen, els opositors aprovats hauran de presentar en el Registre General de la Universitat els documents següents:
  
A) Fotocòpia del document d'identitat o un certificat de naixement expedit pel registre civil corresponent.
  
B) Fotocòpia compulsada del títol acadèmic exigit en la base 2.1.3.
  
C) Declaració jurada o promesa de no haver estat separat mitjançant expedient disciplinari de cap administració pública ni trobar-se inhabilitat per a l'exercici de funcions públiques, segons el model que figura com a annex II a aquesta convocatòria.
  
D) Certificat mèdic acreditatiu de no patir cap malaltia o defecte físic o psíquic que impedesca l'exercici de les funcions corresponents, expedit per l'organisme competent de la comunitat autònoma o pels serveis provincials del Ministeri de Sanitat i Consum.
  
8.2 Els qui, dins el termini fixat, i tret dels casos de força major, no presenten la documentació, o si de l'examen d'aquesta es dedueix que manca d'algun dels requisits assenyalats en la base 2.1, no podran ser nomenats funcionaris i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.
  
8.3 Els qui tinguen la condició de funcionaris de carrera estaran exempts de justificar documentalment les condicions i la resta de requisits ja provats per a obtenir el seu nomenament anterior, i hauran de presentar certificat del ministeri o de l'organisme de què depenguen per a acreditar la condició de tal, amb expressió del nombre de triennis i de l'import, com també la data del seu compliment.
  
Igualment, hauran de presentar, en el cas de pertànyer a un cos o una escala inferior al de la convocatòria, l'acreditació de la titulació referida en la base 8.1.B.
  
8.4 Els qui superen les proves selectives i no es considere suficient el seu grau de coneixement de valencià hauran d'acreditar-ne els seus coneixements amb la presentació del certificat d'estar en possessió del nivell elemental, expedit per la Junta Qualificadora de Coneixements de Valencià de la Generalitat Valenciana. Els qui no reunesquen aquest requisit, hauran d'obtenir aquest títol en un termini de dos cursos acadèmics, comptadors des de la data de superació del procés selectiu perquè el seu nomenament tinga caràcter definitiu.
  
8.5 Per resolució, es farà el nomenament de funcionaris en pràctiques a favor dels aspirants a què es refereix la base 1.3.4, amb determinació de la data en què començarà a tenir efecte aquest nomenament.
  
La proposta de nomenament haurà d'acompanyar-se amb fotocòpia del document d'identitat o el seu corresponent per als nacionals d'estats membres de la comunitat europea i de l'exemplar de la sol·licitud de participació en les proves.
  
8.6 Una vegada acabat el procés selectiu, els qui l'hagen superat, el nombre dels quals no podrà excedir en cap cas el de places convocades, seran nomenats, a proposta del tribunal qualificador, funcionaris de carrera mitjançant resolució del rector de la Universitat d'Alacant. Aquest nomenament serà publicat en el Diari Oficial de la Generalitat Valenciana.
  
8.7 La presa de possessió dels aspirants aprovats es farà en el termini d'un mes, comptador des de l'endemà de la data de publicació del seu nomenament en el Diari Oficial de la Generalitat Valenciana.
  
9. Norma final
  
9.1 La convocatòria i les seues bases i tots els aspectes administratius que es deriven d'aquesta i de les actuacions del tribunal podran ser impugnats per les persones interessades en els casos i la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
9.2 L'administració, si s'escau, podrà revisar les resolucions del tribunal segons el que preveu la norma esmentada.
  
Alacant, 18 de febrer de 1999.- El rector, en funcions: Carlos Barciela López.
  
Annex I
  
Temari
  
1. La Llei de Règim Jurídic de les Administracions Públiques i del Procediment Administratiu Comú: activitat de les administracions públiques. Abstenció i recusació. Iniciació, ordenació, instrucció i finalització del procediment.
  
2. La Llei de Reforma Universitària: creació, règim jurídic i estructura de les universitats.
  
3. L'Estatut de la Universitat d'Alacant. Estructura i òrgans de govern: col·legiats i unipersonals. Classes de professorat i règim jurídic d'aquest.
  
4. La Llei de la Funció Pública Valenciana: el personal al servei de la Universitat d'Alacant. Adquisició i pèrdua de la condició de funcionari. Situacions administratives. Drets i deures.
  
5. La Llei d'Incompatibilitats.
  
6. L'estrès: estrès durant el treball. Importància dels factors estressants psicosocials en la vida laboral actual. Reaccions a l'estrès i mala salut. Criteris per a investigar l'estrès dels treballadors. Com prevenir els efectes adversos de l'estrès.
  
7. L'ergonomia: objectiu. L'ergonomia com a ciència i com a tècnica. L'ergonomia en la ferramenta de mà. L'ergonomia en la prevenció de caigudes d'altures: característiques de l'equip de protecció, classificació dels sistemes de connexió.
  
8. L'automatització: gènesi i creixement de l'automatització. Condicions necessàries per a l'automatització. L'automatització i el treballadors. Avantatges relatius i desavantatges en la relació home-màquina. Aplicació de l'automatització a la indústria. Robots i maquinària de producció automàtica: treballs i circumstàncies en què l'automatització pot beneficiar el treballador.
  
9. La Llei de Prevenció de Riscos Laborals. Formació del personal dels serveis de prevenció en la Comunitat Europea.
  
10. Reglament dels serveis de prevenció. Desplegament de les competències de l'autoritat sanitària en la Comunitat Valenciana.
  
11. Codi internacional d'ètica per als professionals de la salut laboral.
  
12. La Seguretat Social espanyola. Incapacitat temporal. Maternitat. Invalidesa: modalitat contributiva. Incapacitat permanent: procediment per a declarar-la.
  
13. Règim de funcionament de les mútues d'accidents de treball i malalties professionals de la Seguretat Social en l'exercici d'activitats de prevenció de riscos laborals.
  
14. Condicions de treball en laboratoris: disseny i distribució. Compartimentació davant el foc. Il·luminació. Pantalles de visualització de dades. Instal·lacions elèctriques. Gasos a pressió. elements d'actuació i protecció. Emmagatzematge de productes químics i material de vidre.
  
15. Sistemes de control en laboratoris: control d'operacions bàsiques. Tècniques generals de control de contaminants. Control ambiental en el laboratori. Treball amb mostres biològiques. Control de productes cancerígens, mutàgens i teratògens. Control de radioisòtops. Treball amb gasos a pressió. Maneig de productes líquids.
  
16. Manual d'autoprotecció. Guia per al desenvolupament del Pla d'Emergència contra incendis i d'evacuació en els locals i edificis. Guia d'aplicació manual. Generalitats. Avaluació de riscos. Mitjans de protecció. Pla d'Emergència. Implantació.
  
17. La senyalització. Concepte de senyalització. Principis bàsics de senyalització. Utilització de la senyalització. Classes de senyalitzacions. Colors de seguretat. Colors de senyalització i aplicació: norma UNESA 0202-A. Abalisament.
  
18. Protecció contra explosions. Fenòmens explosius: generalitats, explosió química i efectes d'una explosió. Condicions perquè es produesca l'explosió o l'incendi. Inflamabilitat: límits i punts d'inflamació. Reglament electrònic segons emplaçaments en classes i divisions en graus. Sistemes de protecció elèctrics.
  
19. Reglament sobre notificació de noves substàncies i classificació, envasament i etiquetatge de substàncies perilloses. Nomenclatura d'activitats molestes, insalubres, nocives i perilloses.
  
20. Radiacions ionitzants: reglament sobre protecció sanitària contra radiacions ionitzants. Instal·lacions. Protecció personal i ambiental. Repercussions biològiques en les radiacions. Radiacions electromagnètiques: efectes biològics en la persona.
  
21. Reglament tecnicosanitari de menjadors col·lectius. Reglament de manipuladors d'aliments. Directiva 93/43/CEE, relativa a la higiene dels productes alimentaris. Malalties transmeses pels aliments i els manipuladors d'aliments.
  
22. Disposicions mínimes de seguretat i salut relatives a la utilització per part dels treballadors d'equips de protecció individual.
  
23. Disposicions mínimes de seguretat i salut relatives a la manipulació manual de càrregues que comporten riscos, en particular dorsolumbars. Treballadors que utilitzen equips que incloguen pantalles de visualització. Disposicions mínimes de seguretat i salut en els llocs de treball.
  
24. Protecció dels treballadors relacionats amb agents biològics durant el treball.
  
25. Protecció dels treballadors contra els riscos relacionats amb l'exposició a agents cancerígens durant el treball. Localitzacions tumorals i relació d'aquestes amb agents industrials.
  
26. Vibracions en el món laboral. Magnituds de les vibracions (freqüències). Biodinàmica de les vibracions. Vibròmetre. Prevenció mèdica i tècnica. Síndrome vibració mà-braç.
  
27. Protecció dels treballadors davant els riscos derivats de l'exposició al soroll: l'audiometria en relació amb la freqüència. Suma de decibels. Espectre de freqüències. Instruments de mesura. Periodicitat per a les valoracions audiomètriques segons els valors mesurats. Classificació gradual de la sordesa social (SAL).
  
28. Reglament tecnicosanitari per a la fabricació, la comercialització i la utilització dels plaguicides. Tipus de plaguicides. Efecte sobre la salut humana: epidemiologia. Intoxicació aguda i tractament. Càncer. Control biològic com a mètode preventiu.
  
29. Alteracions de la veu. Prevenció de les disfonies. Funcionament vocal. Disfonia: classificació, etiologia i simptomatologia. Prevenció, tractament i pronòstic.
  
30. Vacunacions en el món laboral. Vacunacions del personal investigador en àrees endèmiques de febre tifoide, febre groga i paludisme. VHB: motius de la indicació. Significat de marcadors hepàtics. Pautes d'immunització. Protocol d'actuació davant d'accident amb sang de malalt. TBC: prevenció, quimioprofilaxi i vacunació. BCG: protocol mèdic preventiu per a la investigació de contactes laborals de tuberculosi.
  
31. Normes reglamentades de caràcter mèdic per les quals es regeixen els reconeixements mèdics. Diagnòstic i classificació de les malalties professionals dels següents productes químics: Pb, Cd, beril·li, benzè. Quadres clínics amb dret a reparació per la Seguretat Social. Normes per al reconeixement. Valors o patologies que determinen la no-aptitud per al treball en contacte amb aquests productes.
  
32. Normes reglamentades de caràcter mèdic per les quals es regeixen els reconeixements mèdics, el diagnòstic i la classificació de les següents malalties professionals produïdes per agents microbiològics: carboncle, tètan, leptospirosi, brucel·losi, tularèmia, tuberculosi bovina, paludisme i anquilostomiasi. Quadres clínics amb dret a reparació per la Seguretat Social. Normes per al reconeixement. Valors o patologies que determinen la no-aptitud per al treball en contacte amb aquests productes.
  
33. Normes reglamentades de caràcter mèdic per les quals es regeixen els reconeixements mèdics, el diagnòstic i la classificació de les següents malalties professionals produïdes per pols inorgànica: silicosi, asbestosi i asma professional. Quadres clínics amb dret a reparació per la Seguretat Social. Normes per al reconeixement. Valors o patologies que determinen la no-aptitud per al treball en contacte amb aquests productes.
  
34. Normes reglamentades de caràcter mèdic per les quals es regeixen els reconeixements mèdics, el diagnòstic i la classificació de les següents malalties professionals dels següents productes mèdics: derivats hal·logenats d'hidrocarburs de la sèrie alifàtica, òxid de carboni, nitre i amina derivats dels hidrocarburs aromàtics, arsènic i els seus compostos, isocianats, fòsfor, àcid sulfihídric, mercuri i àcid nítric. Quadres clínics amb dret a reparació per la Seguretat Social. Normes per al reconeixement. Valors o patologies que determinen la no-aptitud per al treball en contacte amb aquests productes.
  
35. Quadres clínics. Càncers i lesions precanceroses en la pell: substàncies químiques, físiques i parasitàries inductores de neoplàsies. Radiodermitis professional. Actinodermitis professional.
  
36. Asma professional. Definició i diagnòstic precoç: criteris CAL/NIOSH per a la definició de casos sospitosos d'asma professional. Productes capaços de produir asma professional. Metodologia per a la realització d'espirometries. Interpretació espiromètrica: alteracions ventilatòria obstructiva, restrictiva i mixta. Avaluació de severitat. Indicació i contraindicació per a la realització espiromètrica.
  
37. Els residus sòlids. Gestió de residus sòlids. Mètodes tècnics de tractament. Abocador sanitari i controlat. Planificació del sistema de recollida, tractament i abocament. Factors ambientals en un abocament controlat. Incineració, compostatge, piròlisi i digestió anaeròbia. Reciclatge o recuperació de materials. Mètodes d'evacuació en primera etapa dels residus sòlids.
  
38. L'aigua potable. Característiques fisicoquímiques i bacteriològiques de l'aigua potable. Característiques que defineixen la qualitat de l'aigua: organolèptiques, fisicoquímiques, components no desitjables, tòxics, microbiològics i radiactivitat. Classificació d'aigües: potable, sanitàriament permissible i no potable. Vigilància de les aigües. Principis de la cloració d'aigües: objectiu; reacció amb l'aigua; reacció clor-amoníac; teoria sobre el mecanisme d'acció; i cloració residual lliure. L'ozó com a desinfectant: avantatges i inconvenients.
  
39. El mapa de riscos. Objectiu, factors de risc i nivells de recollida de dades. Metodologia: línies de treball, dades d'arxiu i dades del centre de treball. Fitxes d'instal·lacions elèctriques, d'incendis, de maquinàries per a moviments de materials i instal·lacions generadores de vapor.
  
40. Anàlisi ergonòmica dels espais de treball en oficina. Factors que cal estudiar: dimensions del lloc, posició de treball i expressió del confort ambiental. Confort ambiental: ambient lluminós, sonor i tèrmic.
  
41. Edificació. Organització espacial i planificació del treball. Gravetat i caigudes, màquines i ferramentes. Equips d'elevació. Instal·lacions i dispositius elèctrics. Barandats, encofrats i altres estructures transitòries. Rases. Formigonatge i treball amb formigó armat. Muntatge d'elements prefabricats. Demolició i desmantellament.
  
42. Calor. Patologia provocada per la calor: alteració sistèmica, cutània i transtorn psiconeuròtic. Peces de vestir de protecció: vestit no climatitzat i climatitzat. Calor radiant (bufador de vidre): condicions de treball, riscos i mesures de salut i seguretat.
  
43. La impremta. Processos d'impressió. Sorolls i radiació. Riscos d'accident. Foc i perills d'explosió. Tintes: components, riscos i prevenció.
  
44. Estudis estadístics d'accidents laborals.
  
Annex II
  
Senyor/a ,
  
amb domicili a
  
i amb document d'identitat número
  
declare sota jurament o promet, a l'efecte de ser nomenat/da funcionari/ària, que no he estat separat/da del servei de cap de les administracions públiques i que no em trobe inhabilitat/da per a l'exercici de funcions públiques.